Lycia (Kibyratis) — Kibyra (Gölhisar-Horzum) — 72/73 AD — AICA 24 (1852) 174-176, II-III — B. Laum, Stiftungen 2 (1914) 129, 162 B-C
Region: Asia Minor — Lycia

εα[ν] τινες την αιωνιον [γ]υμν[ασ]ιαρχιαν θελησωσιν καταλυειν και τα χρηματα αυτης ελαττουν εναγεις εσ[τωσα]ν και αλειτηριοι των τε σεβαστων και της συνκλητου και της πατριδος και των εν ταυτηι ιερων και θεων και αυτοι και γενεαι αυτω[ν]. ομνυτωσαν δε καθ εκαστον ενιαυτον οι εφηβοι εν τωι γυμνασιωι τον πατριον ορκον συνφυλαξειν την γυμνασιαρχιαν και παντας τους πορους αυτης. ομνυτω δε και ο δημος εν τηι των κατευχων ημεραι δια των αρχοντων και του γραμματε[ω]ς του δημου ως υπερ σωτηριωδεστατου πραγματος τηρησειν την γυμνασιαρχιαν ταυτην και τα χρηματα αυτης. εαν δε ποτε καθ ον δηποτε ουν τροπον καταλυθη η γυμνασιαρχια υπευθυνος εστω ο δημος τωι αυτοκρατορι και τηι συνκλητωι εις το αποκαταστησαι την γυμνασιαρχιαν παρ εαυτου και τους πορους αυτης ταις τειμαι[ς τω]ν σεβαστων και τ[η]ς συνκλ[η]του ωστε μενειν την γυμνασιαρχιαν εν τηι πολει δι αιωνος καθως εταξεν κοιντος ουηρανιος φιλαγρος. εαν δε τινες γυμνασιαρχησαι θελησωσιν εκ των ιδιων αναλωματων την προσοδον των τεσσαρακοντα μυριαδων πρασσετω ο δημος μετα των γυμνασιαρχων και εξ αυτης αγοραζετω κτησεις σειτοφορους εις αλλο δε μ[η]δεν [ε]ξεστω καταχρησθαι τηι προσοδωι [τα]υτη ως περι τουτου τωι αυτοκρατορι και τηι συνκλητωι λογου αποδοθησομε[νου] [τα]ς δε κ[τη]σεις καλεισθαι ταυτας γυμνασ[ια]ρχικας φιλαγριανας.